Die Sharks het dit. Die Bulls het dit gehad. Die Springbokke is besig om dit weer te implementeer en die Stormers verstaan dit klaarblyklik nie. Ek praat natuurlik van 'n gestruktureerde mentorskapprogram waar ervare seniorspelers doelgerig en planmatig jonger onervare spelers onder die vlerk neem en hulle slyp vir die toekoms.
Heyneke Meyer, destyds die afrigter van die Blou Bulle (2000-2007), word as 'n gevallestudie gebruik in Mentoring and Coaching (Meyer, M en L Fourie, 2004). Hulle dui juis aan hoe uitstekend Heyneke dit regkry om nie net 'n span af te rig nie, maar om mentorskap in die hele struktuur te implementeer.r se sterkpunt, nie net die afrigting van spelers n Om sukses op die veld te behaal, moet spelers suksesvol in hulle lewe wees. Dit behels 'n gebalanseerde lewenstyl. Onder Heyneke wen die Blou Bulle vier keer die Curriebekers (2002-2006) en word die Bulls in 2007 die eerste SA span om die Super 14 te wen.
Dit bring my by die Sharks. Dit is nie nodig om op die suksesse te wys wat John Smit en Jake White met die Springbokspan, veral tot en met 2007, behaal het nie. Weereens gaan dit nie bloot om 'n afrigting- of spanstrategie nie, maar die holistiese verstaan van die spelers ten opsigte van die span en die sport. Nie verniet is John Smit se bynaam Barney nie. Terwyl daar baie redes vir die bynaam is, is die insiggewende dat die naam “Barney” trooster of ondersteuner beteken.
Terug na die Sharks. Indien hulle nog 'n tree vooruit wil gee, moet hulle die spelers se spiritualiteit ontgin en die dissipline van meditasie ontdek en begin beoefen. Daar is geen sterker mag as die ongeputte innerlike krag nie. Hou hulle dop!